Landfalltjern

Landfalltjern er et oppdemt tjern i Drammen kommune i Viken tilrettelagt som offentig badested med en stor gresslette, sandstrand, flytebrygge med stupetårn og toaletter. Veien opp er avgiftsbelagt.

Historie 
Landfalltjern ble først demmet opp på 1760-tallet, og driftet siktemølle og grynmølle i 1773. Senere ble det opprettet sagbruk ved tjernet. I 1935 ble bekken fra Landfalltjern lagt i rør. Dette var et av hovedreservoarene for Drammens vannforsyning fra 1868 fram til 1970-tallet, da Glitre vannverk overtok.

Etymologi 
Navnet stammer fra seteren til gården Landfall på Åssiden, navnet betyr jordskred da området har leirbunn ned til Drammenselva.

Landfallhytta 
Landfallhytta er et serveringssted ovenfor Landfalltjern. Hytta ble bygget på 1890-tallet, og fikk opprinnelig navnet «Kollen». I 1915 ble hytta overtatt av Drammens og Oplands Turistforening, og ble omdøpt til «Landfallhytta». I 1937 ble den solgt til Olav Kåsin som drev stedet til 1950-tallet.

Hytta er fortsatt (2021) åpen for servering i helger og på helligdager.

Referanser 

Innsjøer i Drammen
Badeplasser i Viken